google/wiki40b huggingface dataset:
Ungdommens Fylkesting i Hedmark

Sammensetning

Ungdommens fylkesting oppnevnes årlig av Hedmark fylkesting. Organet skal bestå av 45 representanter, derav to representanter fra hver kommune, samt leder av Ungdommens fylkesting. Hver representant har minst én personlig vararepresentant, men kommunene kan stille med til sammen høyst fire vararepresentanter. I noen tilfeller oppnevner ikke kommunen noen representant og plassen blir da tom.
Rock Box

Rock Box er en samleboks av Stage Dolls, utgitt i et mindre opplag i 1996.
Sånn (album)

Sånn er et musikkalbum med Terje Nilsen, utgitt i 1996.
Young and Beautiful

«Young and Beautiful» er en amerikansk sang skrevet av Aaron Schroeder og Abner Silver. Balladen ble fremført av Elvis Presley som siste sang i spillefilmen Jailhouse Rock (1957).
Presley spilte den inn 30. april 1957 i Radio Recorders Studio, Hollywood. Den ble utgitt på EP-platen Jailhouse Rock (RCA Victor EPA 4114) i oktober 1957 MGM-produsent var Jeffrey Alexander.

Norsk versjon

Benny Borg har skrevet en norsk tekst. På norsk bærer den tittelen «Du finnes alltid her».
Rønnevigs bryggeri

Rønnevigs brus var en liten brusfabrikk som hadde sine lokaler i Lillesand.
I tillegg til saft produserte de rødbrus, pærebrus, ananasbrus, champagnebrus, Asina, Jolly Cola og julebrus. Etter at bryggeriet ble nedlagt har Berentsens Brygghus i Egersund produsert den samme julebrusen under navnet Sørlands julebrus.
Antonio Molinari (maler)

Antonio Molinari (født 21. januar 1655 i Venezia; død 3. februar 1704 samme sted) var en italiensk maler og grafiker.
Molinari lærte sitt håndverk av faren, den italienske maleren Giovanni Battista Molinari.
Giovanni Battista Piazzetta var en av Molinaris elever.

Verk

Antonio Molinari produserte hovedsakelig malerier for venetianske patrisierfamilier, fraterniteter og kirkebygg. Motivene er oftest hentet fra bibelhistorien og antikken.
Betydelige samlinger av Molinaris verk befinner seg i Düsseldorfs Museum Kunst Palast og i Louvre.
Nordisk Tidsskrift for Biologisk Medisin

Nordisk Tidsskrift for Biologisk Medisin (Nordic Journal of Biological Medicine) (ISSN 1502-1475) var et nordisk fagtidsskrift for medisin som utkom i årene 2001–2002.
Tidsskriftet tok særlig opp to forhold: For det første hvordan mennesket blir påvirket av faktorer i det fysiske, kjemiske og biologiske miljøet, hvilket i stor grad faller inn under det som kalles miljømedisin. For det andre tok tidsskriftet opp forskning og forhold omkring hvordan ulike lidelser som oppstår i samspill mellom mennesket og dets miljø, kan forebygges, lindres og/eller helbredes. Dette omfatter blant annet å sette fokus på livsstil, ernæring, kosttilskudd, naturmedisin og behandlingsmetoder som særlig fremmer evnen til selvhelbredelse.
Initiativtaker og redaktør av Nordisk Tidsskrift for Biologisk Medisin var Geir Bjørklund. Artikler pulisert i tidsskriftet ble indekssert i AMED – Allied and Complementary Medicine Database, SweMed+ og Norart.
St. Johanneslogen Capella

St. Johanneslogen Capella er en frimurerlosje i Den Norske Frimurerorden (St. Johannesloge nr. 30), og ble innviet som selvstendig losje den 10. januar 1978 i Namsos. Losjens devise er Natur Relgion Styrke. Capella ble opprinnelig innviet i november 1934 som en deputasjonslosje under St. Johanneslogen Nordlyset i Trondheim, med rett til å foreta innvielser i I º, og senere også II º.   
1934 ble Namsos Broderforening etablert. De leide lokaler av Namsos Athenæum i Namse gaten. Byen ble lagt i grus av tyske bombefly 20. April 1940. Først i 1959 kom frimurerne i gang igjen, og da i en liten festsal i kjelleren på Grand Hotell Bondeheimen. Namsos Athenæum reiste sitt nye bygg i Sverresgate i 1957 hvor frimurerne fikk leie lokaler. I november samme år ble Namsos Deputasjonsloge, under St. Johanneslogen Nordlyset, høytidelig innviet. Detputasjonslosjen benyttet Athenæums festsal til sine møter. Til hvert møte måtte salen rigges til med gulvbelegg i sort-hvite ruter og øvrig utstyr. Alt måtte igjen fjernes etter møtenes avslutning. Utstyret ble lagret i et lite tilfluktsrom i kjelleren. 
Frimurerne i Namsos hadde som mål å få sin egen selvstendig losje, og den drømmen gikk i oppfyllelse i 1978, da St. Johanneslogen Capella ble innviet. I de første årene hadde man litt problemer med å få rigget en sal til bruk i III grad. For å kunne oppta sine brødre i denne grad, tok  man turen til Trondheim. Etter hvert fikk man til at arrangement også for III grad i Namsos. Etter en tid ønsket også Odd Fellow å leie lokaler av Namsos Athenæum. Losjene hadde et betydelig arbeid med å sette opp og ta ned sitt utstyr til hvert møte. Derfor var det befriende da losjene ble tilbudt å kjøpe en hel etasje på 450 kvm i Namdal Sparebanksbygg, som ble organisert som et eiersekjonssameie. Arkitekter fra begge ordener arbeidet ut planer for oppdeling og innredning av lokalene. Dagens situasjon representerer derfor et stort fremskritt, der losjen nå, sammen med Odd Fellow, eier sine egne lokaler. 
De nåværende lokaler ble innviet i 2006. Innenfor seksjonens 450 kvm er det stor plass til den rituelle virksomhet. Losjesalen fir plass til 100 personer, det er spisesal til 100, og salonger som har 70 bekvemme sitteplasser og kan utvides noe ved behov. Losjene har videre andel i fellesrom som inngangsparti, trapperom, heis, tekniske rom og sanitæranlegg. Det er rikelig og velholdt uteareal og gode parkeringsforhold. Losjene har gjennom dette prosjektet fått til en løsning som vurderes som meget god i overskuelig fremtid. Og den har latt seg realisere gjennom det mangeårige og gode samarbeid mellom frimurerne og brødrene i Odd Fellow-losjen i Namsos. 
Seksjonen for losjeaktiviteter er på 450 kvm eies 50 prosent av St. Johanneslogen Capella og 50 prosent av Odd Fellow i Namsos. Samarbeidet om fellesutgifter er organisert gjennom Sparebankbygg ESEK, hvor losjene har 12,7 prosent. Det dekker utvendig vedlikehold, VVS, adgangskontroll, forsikring, vaktmestertjenester, snørydding etc. 
Losje Capella har også en egen leieavtale for 30kvm lager i underetasjen.  
St. Johanneslogen Capella er  underlagt Trondhjems Provincialloge.
William Mayne

Liv

Han var eldste sønn i en legefamilie, og avsluttet sin skolegang i en alder av 17 år. Etter en kort periode som lærer og som BBC-ansatt livnærte han seg som forfatter resten av livet. Han bodde det meste av livet i North Yorkshire. Han hadde et kort ekteskap, og hadde ingen egne barn, men to stedøtre.
Han ble i 2004 dømt for seksuell omgang med minst 11 mindreårige jenter, og sonet to og et halvt år i fengsel.

Bøker

Han debuterte med Follow the Footprints (1953) og vant etterhvert omdømme som en både briljant og produktiv forfatter, med stor grad av originalitet. Han utga mer enn 100 bøker. 
Kvartetten med bøker fra korskolen (A Swarm in May (1955), Choristers' Cake (1956), Cathedral Wednesday (1960) og Words and Music (1963)) ble hans gjennombrudd. Den første av bøkene ble filmet i 1983. Barneboka A Grass Rope (1957), som han vant pris for, er både en skattejakt, en landskapsskildring fra Yorkshire og en fortelling om livsrytmen på en gård. 
Earthfasts (1966) er en fortelling om tidsreise: to gutter fra vår tid møter en trommeslager fra 1700-tallet. Boka er filmet som tv-serie, i 1994. Boka er del av en trilogi, fulgt av Cradlefasts (1996) og Candlefasts (2000). I tillegg til 1700-tallet, inneholder fortellingene også spor av Arthurmyten.
Skrivestilen preges både av dialektbruk, ordspill og originalitet.
På norsk finnes ingen av hovedverkene, bare billedbokfabelen Musa og egget (1996).
IBM DB2

DB2 er et av IBMs databaseserversystemer innen systemserien Information Management Software. DB2 finnes i mange utgaver og versjoner som kan kjøres på alt fra håndholdte enhenter opp til stormaskiner.
DB2 finnes i to hovedversjoner; DB2 for z/OS og DB2 for LUW (Linux, Unix, Windows). En versjon av DB2 er også integrert i i5/OS.
I 2001 kjøpte IBM Informix og deler av dennes spesielle teknologi bygges nå inn i DB2.
Med versjonene 9 og 9.5 av DB2 for LUW introduserte iBM også en gratisversjon DB2 Express-C (C står for Community Edition). Dette er en fullverdig versjon av DB2 som kun er begrenset på noen få områder. Den kan maksimalt utnytte 2 GB RAM og maksimalt to CPU-kjerner vil bli benyttet. Replikering og klustering er heller ikke mulig. Ved å tegne en serviceavtale vil minne og CPU-kjerne tilgangen økes til det dobbelte og man får mulighet for replikering og klustering.
Queensland University of Technology

Historie

QUT har en historie som går tilbake til 1849. Universitet ble stiftet i 1989 etter at tidligere Queensland Institute of Technology fikk universitetsstatus gjennom "Queensland University of Technology Act" vedtatt i 1988 og gjennom sammenslåingen med Brisbane College of Advanced Education i 1990. Dette formet dagens Queensland University of Technology.
Osmund Kaldheim

Bakgrunn og yrkeskarrière

Han har avgangseksamen fra videregående skole, ex.phil. og ufullstendig grunnfag i statsvitenskap fra Universitetet i Oslo. Kaldheim var rådgiver og partner i Geelmuyden.Kiese 1990–1995, styreleder i Nedre Romerike Vannverk AL 1996–1999, daglig leder i Geelmuyden.Kiese 1999–2001, direktør i Telenor Plus i 2001, direktør i Telenor Broadcast Holding 2004–2005 og direktør i Integrerings- og mangfoldsdirektoratet (IMDi) 2005–2010. Fra  2010 til 2017 var Kaldheim rådmann i Drammen kommune. Han startet deretter som administrerende direktør i Husbanken i Drammen.
Direktørstillingen i IMDi var omdiskutert, ettersom statsråd Erna Solberg stod ansvarlig for ansettelsesprosessen. I 2007 gjennomførte Nedre Romerike distriksrevisjon en granskning av vannverket som Kaldheim tidligere var styreleder i. Etter granskingsgruppens oppfatning var styrenes unnlatelser og passivitet en sentral forutsetning for at Ivar T. Henriksen kunne få det handlingsrommet han trengte til å gjennomføre tappingen av selskapet.

Politisk arbeid

Av hans politiske verv og arbeid kan nevnes ungdomssekretær i Akershus Unge Høyre 1984–1985, politisk sekretær i Akershus Høyre 1985–1987, informasjonssekretær for Høyres stortingsgruppe 1987–1988, gruppesekretær for Høyres stortingsgruppe med ansvar for Kommunal- og miljøkomiteen og Forbruker- og administrasjonskomiteen 1988–1989, kommunalpolitisk sekretær i Høyre 1988–1989, personlig sekretær for Wenche Frogn Sellæg i Sosialdepartementet 1989–1990, 1. nestleder i Akershus Høyre 1990–1992, ordfører i Fet kommune 1995–1999, tatssekretær i Sosialdepartementet 2001–2003 og statssekretær i Arbeids- og administrasjonsdepartementet 2003–2004.
Kaldheim ble den 30. april 2010 valgt til leder for Inkluderingsutvalget, som leverte sin rapport den 14. juni 2011. Sammensetningen og arbeidet til utvalget ble kritisert for å være udemokratisk og for å bryte forvaltningsloven.
Isomerida

Utseende

Små til middelsstore, spinkle, gråbrune trebukker. Antennene er omtrent så lange som kroppen.

Utbredelse

Slekten er utbredt i Mellom-Amerika og den nordlige delen av Sør-Amerika.
Kjære morder

Mottagelse

Filmen ble godt mottatt for sin spenning og kløkt. Én anmelder bemerket: «Kjære morder er en skarpsindig semi-psykologisk thriller med Eric Portman, en velkjent plageånd....som er ond på høyden av sitt talent. Intrigen er god og skremmende.»
Den mottok også gode anmeldelser etter at den ble utgitt i USA: «Nok en mesterlig film fra utlandet, en nøye uttenkt dramatisk thriller som meget pyntelig kretser rundt det å begå den perfekte forbrytelse.»
Morsdag

Morsdagen er en hedersdag for mødre, som feires på varierende dato i forskjellige land. I Norge feires morsdagen den andre søndagen i februar, det vil si søndag 10. februar i 2019, og søndag 9. februar i 2020.

Amerikansk opprinnelse

Ann Maria Reeves Jarvis, en ung, hjemmeværende mor fra Appalachene i USA, prøvde å forbedre de sanitære forholdene for alle parter etter den amerikanske borgerkrigen ved å opprette flere foreninger som hun kalte «Mothers' Day Work Clubs». I 1868 begynte hun å arbeide for å forsone partene. Inspirert av Ann Marie Reeves Jarvis' arbeid skrev Julia Ward Howe ik: «Morsdagsoppropet»), men greide ikke å få innført «Mother's Day for Peace» (norsk: «Morsdag for fred») som en offisiell helligdag. Ann Maria Reeves Jarvis' datter Anna Marie Jarvis kjente til både sin mors arbeid og arbeidet til Julia Ward Howe. Cirka ett år etter at moren døde, holdt hun en minnemarkering for henne 12. mai 1905, og begynte så å arbeide for å få innført en offisiell minnedag for mødre. Første morsdag ble feiret 10. mai 1908 i Grafton i Vest-Virginia i kirken der den avdøde Ann Maria Reeves Jarvis hadde undervist på søndagsskolen. Skikken spredte seg til 45 stater i USA, og ble erklært offisiell helligdag i begynnelsen av 1912. I 1914 erklærte daværende president Woodrow Wilson den første nasjonale morsdag.

Norge

Morsdagen ble til å begynne med arrangert av religiøse organisasjoner, men det var Oslo-kvinnene Dorothea Schjoldager og Karen Platou som i 1918, i samarbeid med ideelle organisasjoner, forretningsfolk og massemedia fikk gjennomslag for å etablere morsdagen som en årlig begivenhet i Norge. Dagen har senere gått over til å bli en familiedag, der mødre oppvartes med f.eks kaffe på sengen om morgenen, blomster og kake.
Morsdagen har etter hvert blitt en stor kommersiell høytid gjennom markedsføring av morsdagskake, morsdagsblomster og morsdagsgaver. Barnehager og skoler opprettholder tradisjonen ved å følge opp ideen om feiringen av mor, og setter barna til å lage kort og gave til mor. Trender viser likevel at dette er på vei ut fra skolen, siden det etter hvert er mange forskjellige familiesammensetninger i de tusen hjem.
Sjakkbrettmarihøne

Utseende

Sjakkbrettmarihøne er mellom 3,5 og 4,5 millimeter lang. Dekkvingene er gule med flere ganske firkantede mørke flekker. Størrelsen på flekkene varierer, slik at dekkvingene kan synes svarte med gule flekker eller gule med svarte flekker. Mønsteret kan minne om et sjakkbrett, og det er nok grunnen til dens norske navn.

Levevis

Sjakkbrettmarihøne finnes på flere ulike planter.
Asylet (TV-serie)

Handling

Sesong 1
Hammergata og Torsrud skole skal sammen på leirskole. Der stifter Liz og Thomas bekjentskap med Ellen og Pelle, når  de roter seg bort på en felles kanotur.  Neste dag blir de delt opp i grupper på hver sin kano, Liz, Thomas, Ellen, og Pelle havner på samme gruppe, igjen klarer de å rote seg bort. Etter en stund blir de enige om å gå i land for å søke ly for natten. De bygger en gapahuk, og ser ut til å kose seg. Etter noen timer i gapahuken, blir de ganske gode venner, så gode venner at de foreslår at de skal lage en egen klubb. Pelle foreslår at klubben skal hete "Kalde Rumpers Forbund", men det blir fort nedstemt av de andre. Samtidig leter lærerne etter de bortkommende elevene, tilslutt tilkaller de Røde Kors for hjelp. Litt senere våkner Liz av noen merkelige lyder i skogen. Hun skynder seg bort for å se hva som skjer, hun knipser et par bilder og løper til de andre.  Hun får med resten av gjengen bort,  da får de se at en mann ved navn Axel taper laserspillet. Det resulterer i at han blir hengt opp i et tre. 
Sesong 2
Vi møter igjen Asylet-gjengen - Liz, Thomas, Pelle, Inger og Espen. Av ren nysgjerrighet og eventyrlyst ser ungdommene ting de ikke burde ha sett, og vikler seg inn i flere saker. Hovedingrediensene denne gang er en sleip eiendomshai som vil rive den gamle leiegården hvor de har klubbhuset Asylet, falske dollarsedler, en mystisk klokker, gamle mynter, russiske ikoner og mørke, trange gruveganger under Gamle Aker kirke.
Country: Angstens høst

Handling

Gården som familien Ivy bor på, har vært i slekten gjennom generasjoner. Men når økonomien svikter, og upersonlige byråkrater samt uberegnelig vær sammensverger seg mot familien blir deres samhold satt på en hard prøve. Det viser seg at kvinnen i familien er den sterkeste. Hun klarer å holde familien samlet når alt ser ut til å falle fra hverandre.
Filmen tar opp en problemstilling som var aktuell hos mange amerikanske bønder på 1980-tallet.

Popularitet og økonomi

Country ble ingen stor publikumsuksess i USA, hvor den bare spilte inn $9,6 millioner. Dette plasserte den på en 82-plass over de mest innbringende filmene i 1984.
Produksjonskostnadene var på ca $10 millioner.

Anmelderne

Den fikk gode kritikker, noe som gjenspeiles i at den har fått 100 % hos Rotten Tomatoes. Den amerikanske filmanmelderen Roger Ebert gav den 3,5 av 4 stjerner, mens Leonard Maltin gav den 3 av 4 stjerner.
De norske anmelderne var også forholdsvis positive. VG og Arbeiderbladet gav den terningkast fem, Dagbladet fire og Aftenposten tre.

Priser

Jessica Lange ble nominert både til en Oscar- og en Golden Globe-pris i kategorien beste kvinnelige hovedrolle.
Breivik (Skjerstad)

Breivik er ei lita bygd på rundt 100 innbyggere. Bygda ligger i Bodø kommune i Nordland, i kommunedel Skjerstad.
Som så mange andre små bygdesamfunn, lider også Breivik under nedleggelse av landbruk, landhandel, postkontor og barneskole. Likevel har det i de siste årene vært en positiv befolkningsøkning, med flere småbarnsfamilier som har og venter flere barn. Breivik har eget samfunnshus, eget kor og velforening. Rundt bygda finner vi en storslått natur hvor man kan fiske, jakte og drive annet friluftsliv.
Prismognathus davidis

Utseende

Hannen er en middelsstor (21-33 millimeter), blank, brunsvart til svart hjortebille. Kjevene er knivformede, sagtakkede på innersiden, oppoverbøyde dett fra siden, vanligvis lengre enn hodet. Det er et spisst "horn" foran hvert fasettøye. Kroppen er halvblank, knapt synlig punktert, pronotum med et par små groper. Hunnen er blankt svart.

Levevis

Larvene utvikler seg i råtne trestammer.

Utbredelse

Arten er utbredt i Kina og på Taiwan.
Hologaster

Utseende

Ganske små, avlange, brunlige trebukker. Antennene er tynne og lengre enn kroppen. Hodet er forholdsvis stort og bredt, litt bredere enn pronotum, med utstående, rundede fasettøyne. Pronotum er tønneformet, noe lengre enn bredt. Dekkvingene er jevnbrede, beina middels lange.

Utbredelse

Slekten er utbredt ved den vestlige delen av Indiahavet og er kjent fra Oman, Komorene og Réunion.
Emotional Landscapes

Emotional Landscapes er et musikkalbum med Erik Wøllo, utgitt i 2003. Albumet er innspilt og mikset i Wintergarden Studio i Fredrikstad 2001-2002.
Shave ice

Shave ice eller barbert is er en type vann-is som er veldig fint kuttet opp slik at den kan smakssettes med safter som lett absorberes av isen. Isformen har sin opprinnelse på Hawaii, der shave ice ofte blir solgt i kjegleformete kopper som forfriskning. Andre engelske betegnelser på tilsvarende kan være snow cone («snø-kjegle»), som fremstår nesten som det samme, men hvor isen er oppstykket i grovere biter.

Historikk

Shave ice har sitt opphav på Hawaii, der det på 1920- og 1930-tallet innvandret japanere for å arbeide på sukker- og ananasplantasjene. Hawaii har et varmt klima og shave ice ble blant plantasjearbeiderne benyttet som forfriskning i pauser i arbeidet. Plantasjearbeiderne benyttet machete til å skalle av isflak fra en stor isblokk. Isflakene ble samlet i kopper og forskjellige fruktsafter ble helt på isen. Da arbeiderne senere flyttet fra plantasjene, åpnet noen av disse egne matbutikker der de tilbød shave ice til lokale kunder.

Fremstilling

Shave ice fremstilles ved at en isblokk spinnes over et høvelblad. Dette gir isflak med en myk, snøaktig konsistens. Isen samles i et beger og det helles over sirup med forskjellig smak. Kunden kan som regel velge forskjellige smaker, gjerne flere i samme porsjon shave ice. Det tilføyes gjerne også vaniljeis, azuki-bønner (søte, røde bønner), søtende kondensert melk eller li-hing-mui-pulver (pulverisert, tørket og saltet plomme) i bunnen av begeret eller på toppen av isen for aroma og smak.

Shave ice i Norge

I Norge er selskapet Laguna Produkter AS landets største produsent og leverandør av shave ice, som det markedsfører under merket Tropical Shave Ice.
Beijing World Park

Beijing World Park (kinesisk: 北京世界公园; pinyin: Běijīng Shìjiè Gōngyuán) er en park i utkanten av Beijing som gjengir om lag hundre verdenskjente turistattraksjoner i forminsket utgave. Parken ligger i bydistriktet Fengtai ca. 17 kilometer fra det sentrale Beijing, og tiltrekker seg 1,5 millioner besøkende i året (2007).
De gjengitte attraksjoner er fra nesten femti land. Her ser man blant annet Tower Bridge fra London, Eiffeltårnet, pyramidene, World Trade Center fra New York, Stonehenge, Atomium og Capitolbygningen i Washington D.C.
Parken arrangerer også kulturelle evenementer.
Derbys industrielle museum

Stenging og lagt i opplag i 2011

Derbys byråd stengte museet den 3. april 2011 for å frigjøre økonomiske midler for videre utvikling av museet i Silk Mill og andre museer i byen. En rapport som ble forelagt for byrådets møte den 26. oktober 2010 indikerte at dette ville bety tapet av 8,6 fulltidsstillinger, men ville frigjøre 197 000 pund årlig som kunne bidra til å dempe tapet fra finansiering av Renessanseprogrammet. Det er ikke gitt noen dato for å gjenåpne museet i rapporten, skjønt en periode på to år har blitt indikert.
Espen

Etymologi

Espen og Esben har, via Esbern, opprinnelse som varianter av Esbjørn, den nyere danske formen av det gammeldanske navnet Esbiorn. Den norrøne formen av navnet var Ásbjǫrn, som også har gitt opprinnelse til Asbjørn. Gammelsvenske former av navnet var Asbiorn og Æsbiorn.
Wessel (slekt)

Wessel er en norsk slekt som trolig stammer fra Nederland eller Tyskland. Allerede på 1500-tallet er personer med navnet Wessel nevnt i norske kilder. Første sikre medlem av den mest kjente Wessel-slekten er Jan Wessel (i live ca. 1620) i Trondheim. Han var farfar til kjøpmann og rådmann Jan Wessel (død 1716), Trondheim, som var gift med Maren Schøller (død 1742). De var foreldre til bl.a. Peter Wessel Tordenskiold (opprinnelig Peter Wessel), viseadmiral Caspar von Wessel (død 1768) som ble adlet 1720 av den dansk-norske kongen, og sogneprest Christopher Wessel (død 1754).
En gren av slekten fikk navnet Tordenskiold fordi Peter Wessels nevø, Johan Christopher Wessel (død 1793), ble adlet med sjøheltens adelsnavn og våpenskjold. Denne grenen er utdødd i mannslinjen.
En gren av slekten stammer fra Christopher Wessels (død 1754) sønnedatter Gjertrud Marie Wessel (død 1829). Hun var gift 1. gang med kjøpmann Cornelius Olsen (død 1772) i Son. Deres sønn sorenskriver Jonas Wessel (død 1851), ble adoptert av den barnløse morbroren, generalauditør Ole Christopher Wessel (død 1794). Jonas Wessel har mange etterkommere.
Slekten Wessel-Berg stammer fra slekten Wessel gjennom Hedvig M. E. Wessel (død 1816). Hun var gift med stiftsoverrettsjustitiarius Jens Chr. Berg (død 1852), Christiania.
I flere norske byer er det gater som heter Wessels gate og som er oppkalt etter medlemmer i slekten.

Slektsvåpen

I sine segl hadde brødrene Christopher og Caspar (før adlingen) ekorn-figurer. Ekorn sammen med et tre er senere brukt på forskjellige måter i segl fra slektsmedlemmer. En versjon av slektsvåpenet har denne heraldiske beskrivelsen (blasonering) i boken Norske slektsvåpen: I sølv på hver side under et tre et sittende ekorn spisende på en nøtt, alt naturfarget. På hjelmen et grønt tre. 
Enkelte av seglene fra slekten har våpenets skjold skravert blått. Et ekorn med en nøtt er også brukt som hjelmtegn.
Tordenskiold og Caspar von Wessel fikk våpenskjold med helt andre figurer, da de ble adlet.
Stamfarens sønn, Henrik Jansson Wessel (død 1682), borger i Bergen, hadde i 1661 et segl med et kløvd skjold, i 1. felt et bumerke dannet av et speilvendt 4-tall ("merkurstav") med en tverrstav og fra en W, og i 2.felt en kronet stokkfisk. Over skjoldet står initialene H W. Han satt seglet på enevoldsarveregjeringsakten som en av representantene for borgerne i Bergen.
Yanling (Zhuzhou)

Kulturminner

Yandi-mausoleet (炎帝陵, Yan di ling) ble i 1996 oppført i Folkerepublikken Kinas liste over kulturminner.